Yetişdim (Aşıq Qurbani)
Laməkan şəhrindən gəldim cana mən, 
Canlar əhli bir canana yetişdim. 
Əldən-ələ, qabdan-qaba süzüldüm, 
Qətrə idim, bir ümmana yetişdim.

Bir gözəlin ələyindən ələndim,
Bəli dedim, bəlasma bələndim,
Yeri, göyü yaradandan diləndim, 
Gövhəri axtardım, kana yetişdim.

Qurbani der: göz gözlədim, göz aldım, 
Səmağ oldum, ağılmənddən söz aldım, 
Düz tərpəndim, mərufumu tez aldım, 
Ədəb gördüm, yol-ərkana yetişdim.
Qoşmalar